**Изх. №17890/28.11.2017 г.**

**УТВЪРЖДАВАМ**

**ВЪЗЛОЖИТЕЛ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

 **/п/**

**ВАЛЕРИ СТОЯНОВ**

**ПРОТОКОЛ**

**за разглеждане и оценка на офертите в обществена поръчка на стойност по**

**чл. 20, ал. 3 от ЗОП с предмет: „Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ по две обособени позиции“**

На 08.11.2017 г. от 14:00 часа, комисия, определена със Заповед № 1227/08.11.2017 г. на изпълнителния директор на ИА „ВКВПД“ г-н Валери Стоянов - Възложител, в състав:

**Председател:** Калина Борисова – и.д. директор на дирекция „Управление на собствеността и жилищен фонд“;

**Членове: 1.** Снежана Караиванова – главен експерт в отдел „Обществени поръчки”, дирекция „Управление на собствеността и жилищен фонд”;

 **2.** Ирина Колева – главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове”,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет:„Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ по две обособени позиции“, както следва:

Обособена позиция № I – „Доставка на чаршафи и спално бельо“;

Обособена позиция № II – „Доставка на хавлиени кърпи и халати за баня“;

Съгласно чл. 187, ал. 1 от ЗОП, на 30.10.2017 г. в профила на купувача на интернет адрес - <http://www.militaryclubs.bg/node/994>, е публикувана обява за събиране на оферти с изх. № 15069/30.10.2017 г. за горепосочената обществена поръчка със срок за получаване на офертите - 17:30 часа на 07.11.2017 година. На същата дата на Портала за обществени поръчки на АОП е публикувана “Информация за публикувана в профила на купувача обява за обществена поръчка на стойност по чл. 20, ал. 3 от ЗОП”.

Председателят на комисията провери състава на присъстващите и след като установи, че присъстват всички членове на комисията откри заседанието.

На публичното отваряне на офертите присъства г-н Юри Ненчев – управител на „Петров 95“ ЕООД, лице по чл. 54, ал. 2 от ППЗОП.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

Председателят на комисията обяви, че с протокол от 08.11.2017 г. е получил от отдел „Административно обслужване, канцелария и архив” 8 (осем) броя оферти, подадени за обществена поръчка с предмет: **„Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“** **по две обособени позиции“.**

Поръчката е запазена за специализирани предприятия или кооперации на хора с увреждания или за лица, чиято основна цел е социалното интегриране на хора с увреждания или на хора в неравностойно положение.

**І. СПИСЪК на представените на комисията оферти по реда на тяхното постъпване:**

|  |  |  |  |
| --- | --- | --- | --- |
| **№** | **Вх. №/дата** | **Име на участника** | **Обособена позиция, за която се участва** |
| 1. | Вх. №14484/207.11.2017 в 11.23 ч. | „АРТЕК -92“ ООД | I и II |
| 2. | Вх. № 14489/07.11.2017 г. в 11.39 ч. | „ПЕТРОВ 95–ЮРИ НЕНЧЕВ“ ЕООД | I  |
| 3. | Вх. № 14496/07.11.2017 г. в 11.55 ч. | „БОШНАКОВ“ ЕООД | I и II |
| 4. | Вх. № 14497/07.11.2017 г. в 11.57 ч. | „СВЕЖЕН“ ЕООД | I  |
| 5. | Вх. № 14500/07.11.2017 г. в 11.58 ч. | „КАР СТРОЙ“ ЕООД | I и II |
| 6. | Вх. № 14502/07.11.2017 г. в 12.00 ч. | „ПЕРУН ККБ“ ЕООД | I и II |
| 7. | Вх. № 14572/07.11.2017 г. в 14.56 ч. | „МАГ ТЕКС“ ЕООД | II |
| 8. | Вх. № 14573/07.11.2017 г. в 15.01 ч. | „МАЛЬОВИЦА “ ЕООД | I  |

 Няма оферти, постъпили след крайния срок. На основание чл. 97, ал. 3 от ППЗОП, комисията отвори офертите по реда на тяхното постъпване и обяви ценовите предложения. След извършване на тези действия, заседанието на комисията беше закрито.

На 20.11.2017 г. комисията продължи своята работа на закрито заседание за разглеждане на представените оферти за участие в обществената поръчка и установи, че участницте „ПЕТРОВ 95 – ЮРИ НЕНЧЕВ“ ЕООД, „КАР СТРОЙ“ ЕООД и „МАЛЬОВИЦА“ ЕООД са декларирали, че са специализирани предприятия на хора с увреждания. По отношение на участника **„**КАР СТРОЙ“ ЕООД, комисията установи следното:

В приложения към офертата Образец № 1, участникът е декларирал, че е вписан в регистъра на специализираните предприятия или кооперации на хора с увреждания, поддържан от Агенцията за хората с увреждания, под № 356/02.06.2015 година. Предвид, че дружеството не е регистрирано като специализирано предприятие или кооперация на хора с увреждания най-малко три години преди датата на откриване на настоящата обществена поръчка, комисията реши да не разглежда участника, като специализирано предприятие или кооперация на хора с увреждания. Офертата на същия ще бъде разгледана само ако няма допуснати оферти на лица, за които поръчката е запазена.

**ІІ.** На основание чл. 81, ал. 2 от Правилника за прилагане на закона за обществените поръчки (ППЗОП), комисията пристъпи към разглеждане на офертите за участие на лица, за които поръчката е запазена:

1.Участникът **„ПЕТРОВ 95 – ЮРИ НЕНЧЕВ“ ЕООД** е представил оферта с вх. № 14489/07.11.2017 г. в 11.39 ч. за I - ва обособена позиция. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

2. Участникът **„МАЛЬОВИЦА“ ЕООД** е представил оферта с вх. № 14573/07.11.2017 г. в 15.01 ч. за I – ва обособена позиция. При разглеждане на документите от офертата, за съответствие с изискванията към личното състояние и критериите за подбор, комисията констатира следното:

Съгласно раздел „*Икономическо и финансово състояние*“ от обява изх. № 15069/30.09.2017 г. за обществената поръчка, участниците следва да са реализирали минимален оборот в сферата, попадаща в обхвата на поръчката по съответната обособена позиция, изчислен на база годишните обороти през последните 3 (три) приключили финансови години в зависимост от датата, на която кандидатът или участникът е създаден или е започнал дейността си, разпределен по обособени позиции, като за обособена позиция № 1 „Доставка на чаршафи и спално бельо“ изискването е за реализиран минимален оборот в размер на 110 000 (сто и десет хиляди) лева без ДДС.

В представената от участника Декларация № 7 за съответствие с критериите за подбор за участие във възлагането на обществена поръчка с предмет: „Доставка на чаршафи и спално бельо“ за I – ва обособена позиция, е посочeно следното:

1. За 2014 г., оборот – 23 500 лева без ДДС.
2. За 2015 г., оборот – 43 240 лева без ДДС.
3. За 2016 г., оборот – 44 820 лева без ДДС.

При извършена проверка в търговския регистър на публикувания *„Отчет за приходите и разходите“* за 2014 г. на участника „МАЛЬОВИЦА“ ЕООД, комисията установи, че дружеството е реализирало оборот в размер на 36 000 лева от дейността ***„Преработваща промишленост“.***

При извършена проверка в търговския регистър на публикувания *„Отчет за приходите и разходите“* за 2015 г. на участника „МАЛЬОВИЦА“ ЕООД, комисията установи, че дружеството е декларирало нетни приходи от продажби по икономически дейности (Раздел VI) в размер на 54 000 лева от дейността ***„Производство на облекло“.*** Предвид, че дружеството не е декларирало други приходи от продажби, комисията не приема***,*** че реализираният от дружеството оборот за 2015 г. от производство на дрехи попада в сферата на настоящата обществена поръчка, а именно „Доставка на чаршафи и спално бельо“.

*Във връзка с гореизложеното, с реализирания за 2014 и 2016 г. оборот в размер на 68 320,00 (шестдесет и осем хиляди триста и двадесет) лв. без ДДС, участникът не доказва съответствие с поставеното от възложителя изискване за минимален оборот в сферата, попадаща в обхвата на поръчката в размер на 110 000,00 (сто и десет хиляди) лв. без ДДС.*

***Предвид това, че участникът „МАЛЬОВИЦА“ ЕООД не е реализирал оборот в размер на 110 000 (сто и десет хиляди) лева без ДДС, който да е в сферата, попадаща в обхвата на поръчката за I – ва обособена позиция, комисията приема, че офертата на същия не отговаря на предварително обявените условия на поръчката и на основание чл. 107, т. 1 от ЗОП предлага участникът да бъде отстранен от по-нататъшно участие в обществената поръчка за I-ва обособена позиция.***

**III.Комисията пристъпи към разглеждане на техническото предложение за изпълнение на поръчката на участникът „ПЕТРОВ 95 – ЮРИ НЕНЧЕВ“ ЕООД** за I-ва обособена позиция, като констатира следното:

**Характеристиките на чаршафите и спалното бельо посочени в Техническата спецификация - Приложение № 1 към обявата за обособена позиция 1 са както следва:**

***„Артикулите трябва да бъдат от 100% памучен ранфорс – 57 нишки/см2, специфична площна маса: 100-120 гр./м2, свиваемост при 60 градуса –до 5%, устойчивост на обагряне при пране – 4-5 бала“.***

 В представеното от участника техническо предложение за изпълнение на поръчката за I-ва обособена позиция, същият е посочил единствено количествен състав, широчина и дължина, цвят и за позиции 6, 7, 8 и 9 -свиваемост, без да е посочено: маса за единица площ, брой нишки на единица дължина, изменение на размерите при пране и сушене (посочена е свиваемост само за 6, 7, 8 и 9 позиция), устойчивост на обагряване при пране.

 В графа 6 от образеца на техническото предложение за изпълнение на поръчката (Образец № 2.1 към обявата), е посочено, че графата съдържа: „Характеристики на предлаганите артикули, вкл. количествен състав, маса за единица площ, брой нишки на единица дължина, изменение на размерите при пране и сушене, устойчивост на обагряне при пране, широчина и дължина“. В т. 2 от Раздел „Друга информация“ от обявата за обществената поръчка е посочено, че офертата задължително съдържа техническо предложение за изпълнение на поръчката, съдържащо пълно и детайлно описание на реда и начина за изпълнение на поръчката, съобразно обявата и техническата спецификация на възложителя. От така представеното техническо предложение за изпълнение на поръчката от участника „Петров 95 – Юри Ненчев“, комисията не може да установи, дали предлаганите от него чаршафи и спално бельо отговарят на изискванията на възложителя, заложени в техническата спецификация на поръчкатаза I-ва обособена позиция „Доставка на чаршафи и спално бельо“ .

***Предвид това, че в техническото си предложение участникът „Петров 95 – Юри Ненчев“*** ***не е посочил характеристиките на предлаганите от него артикули, комисията приема, че офертата на същия не отговаря на предварително обявените условия на поръчката и на основание чл. 107, т. 2, б. „а” от ЗОП предлага участникът да бъде отстранен от по-нататъшно участие в обществената поръчка за I-ва обособена позиция.***

**IV. Предвид, че няма допуснати оферти на лица, за които поръчката е запазена, на основание чл. 81, ал.2 от ПЗОП, комисията пристъпи към разглеждане на постъпилите оферти от останалите участници:**

1.Участникът **„АРТЕК - 92“ ООД** е представил оферта с вх. №14484/207.11.2017 в 11.23 ч. за I - ва и II - ра обособена позиция. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

2. Участникът **„БОШНАКОВ“ ЕООД** е представил оферта с вх. № 14496/07.11.2017 г. в 11.55 ч. за I - ва и II - ра обособена позиция. При разглеждане на документите от офертата, за съответствие с изискванията към личното състояние и критериите за подбор, комисията констатира, следното:

В представената от участника Декларация № 7 за съответствие с критериите за подбор за участие във възлагането на обществена поръчка с предмет: „Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ за I – ва обособена позиция, е посочил 3 (три) доставки на спално бельо, без да посочи тяхния обем.

Съгласно точка 1 „Технически и професионални възможности“ от обявата за обществената поръчка, за минимално изискване е посочено, участниците да са изпълнили дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата) - доставка на долен чаршаф – 780 бр., горен чаршаф/плик - 600 бр., спален комплект – 220 броя и калъфки за възглавници 1100 бр.

Видно от гореизложено, участникът не е представил информация за обем на извършените доставки, идентични или сходни с предмета на поръчката през последните 3 (три) години (считано от датата на подаване на офертата).

***Предвид факта, че участникът не е посочил обема на извършените доставки – (долен чаршаф, горен чаршаф/плик, спален комплект и калъфки за възглавници), комисията приема, че офертата на същия не отговаря на поставените критерии за подбор и на основание чл. 107, т. 1 от ЗОП предлага участникът да бъде отстранен от по-нататъшно участие в обществената поръчка за I-ва обособена позиция.***

В представената от участника Декларация № 7 за съответствие с критериите за подбор за участие във възлагането на обществена поръчка с предмет: „Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ за II – ра обособена позиция, е посочил 3(три) доставки на хавлиени кърпи и халати, без да посочи тяхния обем.

Съгласно точка 1 „Технически и професионални възможности“ от обявата за обществената поръчка, за минимално изискване е посочено, участниците да са изпълнили дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата) - доставка на хавлиени кърпи – 3 000 броя и доставка на халати за баня 320 броя.

Видно от гореизложено, участникът не е представил информация за брой доставени хавлиени кърпи и халати за баня през последните 3 (три) години (считано от датата на подаване на офертата).

***Предвид факта, че участникът не е посочил обема на извършените доставки (хавлиени кърпи и халати за баня), комисията приема, че офертата на същия не отговаря на поставените критерии за подбор и на основание чл. 107, т. 1 от ЗОП предлага участникът да бъде отстранен от по-нататъшно участие в обществената поръчка за II-ра обособена позиция.***

3. Участникът **„СВЕЖЕН“ ЕООД** е представил оферта с вх. № 14497/07.11.2017 г. в 11.57 ч. за I – ва обособена позиция. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

4. Участникът **„КАР СТРОЙ“ ЕООД** е представил оферта с вх. № 14500/07.11.2017 г. в 11.58 ч. за I – ва и II – ра обособена позиция. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

5. Участникът **„ПЕРУН ККБ“ ЕООД** е представил оферта с вх. № 14502/07.11.2017 г. в 12.00 ч. за I – ва и II – ра обособена позиция. При разглеждане на документите от офертата, за съответствие с изискванията към личното състояние и критериите за подбор за I – ва обособена позиция, комисията констатира, че участникът е представил всички изискуеми документи и същите отговарят на условията на Възложителя.

При разглеждане на документите от офертата, за съответствие с изискванията към личното състояние и критериите за подбор за II – ра обособена позиция, комисията установи следното:

В представената от участника Декларация № 7 за съответствие с критериите за подбор за участие във възлагането на обществена поръчка с предмет: „Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ по две обособени позиции“ за II – ра обособена позиция, е посочил доставката на хавлиени **кърпи общо за 2044 бройки.**

Съгласно точка 1 „Технически и професионални възможности“ от обявата за обществена поръчка, за минимално изискване е посочено, участниците да са изпълнили дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата) - доставка на хавлиени кърпи – 3 000 броя и доставка на халати за баня 320 броя.

Видно от гореизложено, участникът не покрива поставеното от възложителя изискване за доставки на минимум 3 000 броя хавлиени кърпи през последните 3 (три) години (считано от датата на подаване на офертата).

***Предвид факта, че участникът не е посочил, че е извършил доставката на минимум 3 000 броя хавлиени кърпи, комисията приема, че офертата на същия не отговаря на поставените критерии за подбор и на основание чл. 107, т. 1 от ЗОП предлага участникът да бъде отстранен от по-нататъшно участие в обществената поръчка за II-ра обособена позиция.***

6. Участникът **„МАГ ТЕКС“ ЕООД** е представил оферта с вх. № 14572/07.11.2017 г. в 14.56 ч. за II – ра обособена позиция. При разглеждане на документите от офертата, за съответствие с изискванията към личното състояние и критериите за подбор, комисията установи следното:

В представената от участника Декларация № 7 за съответствие с критериите за подбор за участие във възлагането на обществена поръчка с предмет: „Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ по 2 (две) обособени позиции“ за II – ра обособена позиция, е посочил реализиран оборот в сферата, попадаща в обхвата на поръчката за периода 2015-2016 г. общо в размер на **97 898,00 лева,** при изискуем за обособената позиция оборот в размер на 130 000 лева.

Съгласно изискването за „Икономическо и финансово състояние“ от обявата за обществената поръчка, участниците следва да са реализирали минимален оборот в сферата, попадаща в обхвата на поръчката по съответната обособена позиция, изчислен на база годишните обороти през последните 3 приключили финансови години в зависимост от датата, на която кандидатът или участникът е създаден или е започнал дейността си, разпределен по обособени позиции, както следва:

За обособена позиция № 2 – 130 000 лева без ДДС.

***Предвид факта, че участникът не отговоря на изискването посочено в обявата за обществената поръчка за реализиран минимален оборот от 130 000 лева, комисията приема, че офертата на същия не отговаря на поставените критерии за подбор и на основание чл. 107, т. 1 от ЗОП предлага участникът да бъде отстранен от по-нататъшно участие в обществената поръчка за II-ра обособена позиция.***

**V. Комисията пристъпи към разглеждане на техническите предложения за изпълнение на поръчката на участникът „АРТЕК - 92“ ООД.**

1.Техническото предложение за изпълнение на поръчката на участника **„АРТЕК - 92“ ООД** за I-ва обособена позиция е изготвено съгласно Техническата спецификация и изискванията на Възложителя и комисията го допуска до оценяване.

2.Техническото предложенио за изпълнение на поръчката на участника **„АРТЕК - 92“ ООД** за II-ра обособена позиция е изготвено съгласно Техническата спецификация и изискванията на Възложителя и комисията го допуска до оценяване.

 **VI. Комисията пристъпи към разглеждане на техническото предложение за изпълнение на поръчката на участникът „СВЕЖЕН“ ЕООД за I-ва обособена позиция.**

Техническото предложенио за изпълнение на поръчката на участника **„СВЕЖЕН“ ЕООД** за I-ва обособена позиция е изготвено съгласно Техническата спецификация и изискванията на Възложителя и комисията го допуска до оценяване.

 **VII. Комисията пристъпи към разглеждане на техническото предложение за изпълнение на поръчката на участникът „КАР СТРОЙ“ ЕООД** за I-ва обособена позиция, като констатира следното:

**Характеристиките на чаршафите и спалното бельо посочени в Техническата спецификация за обособена позиция 1, са както следва:**

***„Артикулите трябва да бъдат от 100 % памучен ранфорс – 57 нишки/см2, специфична площна маса: 100-120 гр./м2, свиваемост при 60 градуса –до 5 %, устойчивост на обагряне при пране – 4-5 бала“.***

 В представеното от участника техническо предложение за изпълнение на поръчката за I-ва обособена позиция, същият е посочил единствено количествен състав, широчина и дължина, цвят и за позиции 6, 7, 8 и 9 -свиваемост, без да е посочено: маса за единица площ, брой нишки на единица дължина, изменение на размерите при пране и сушене (посочена е свиваемост само за 6, 7, 8 и 9 позиция), устойчивост на обагряване при пране.

 В графа 6 от образеца на техническото предложение за изпълнение на поръчката (Образец № 2.1 към обявата), е посочено, че графата съдържа: „Характеристики на предлаганите артикули, вкл. количествен състав, маса за единица площ, брой нишки на единица дължина, изменение на размерите при пране и сушене, устойчивост на обагряне при пране, широчина и дължина“. В т. 2 от Раздел „Друга информация“ от обявата за обществената поръчка е посочено, че офертата задължително съдържа техническо предложение за изпълнение на поръчката, съдържащо пълно и детайлно описание на реда и начина за изпълнение на поръчката, съобразно обявата и техническата спецификация на възложителя. От така представеното техническо предложение за изпълнение на поръчката от участника „Кар Строй“ ЕООД, комисията не може да установи, дали предлаганите от него чаршафи и спално бельо отговарят на изискванията на възложителя, заложени в техническата спецификация на поръчкатаза I-ва обособена позиция „Доставка на чаршафи и спално бельо“ .

***Предвид това, че в техническото си предложение участникът „Кар Строй“ ЕООД не е посочил характеристиките на предлаганите от него артикули, комисията приема, че офертата на същия не отговаря на предварително обявените условия на поръчката и на основание чл. 107, т. 2, б. „а” от ЗОП предлага участникът да бъде отстранен от по-нататъшно участие в обществената поръчка за I-ва обособена позиция.***

**VIII. Комисията пристъпи към разглеждане на техническото предложение за изпълнение на поръчката на участникът „КАР СТРОЙ“ ЕООД** за II-ра обособена позиция, като констатира следното:

**Изискванията посочени в характеристиките на хавлиените кърпи и халати о в Техническата спецификация за обособена позиция 2 са:**

***Артикулите трябва да бъдат от 100% памук с плътност не по-малко от 450 гр./кв.м., устойчивост на цвета на пране при 60 градуса /по –малко или равно/ 4 бала (зо промяна на цвета).***

 В представеното от участника техническо предложение за изпълнение на поръчката II-ра обособена позиция, същият е посочил единствено размери, количествен състав и цвят, без да е посочено: маса за единица площ, устойчивост на обагряване при пране.

 В графа 6 от образеца на техническото предложение за изпълнение на поръчката (Образец № 2.2 към обявата) е посочено, че графата съдържа: „Характеристики на предлаганите артикули, вкл. количествен състав, маса за единица площ, устойчивост на обагряне при пране, широчина и дължина. В т. 2 от Раздел „Друга информация“ от обявата за обществената поръчка е посочено, че офертата задължително съдържа техническо предложение за изпълнение на поръчката, съдържащо пълно и детайлно описание на реда и начина за изпълнение на поръчката, съобразно обявата и техническата спецификация на възложителя. От така представеното техническо предложение за изпълнение на поръчката от участника „Кар Строй“ ЕООД, комисията не може да установи, дали предлаганите от него чаршафи и спално бельо отговарят на изискванията на възложителя, заложени в техническата спецификация на поръчкатаза II-,а обособена позиция „Доставка на хавлиени кърпи и халати за баня“ .

***Предвид факта, че в техническото си предложение участникът не е посочил характеристики на предлаганите от него артикули, комисията приема, че офертата на същия не отговаря на предварително обявените условия на поръчката и на основание чл. 107, т. 2, б. „а” от ЗОП предлага участникът да бъде отстранен от по-нататъшно участие в обществената поръчка за II-ра обособена позиция.***

**IX. Комисията пристъпи към разглеждане на техническото предложение за изпълнение на поръчката на участникът** „**ПЕРУН ККБ“ ЕООД за I-ва обособена позиция.**

Техническто предложенио за изпълнение на поръчката на участника **„ПЕРУН ККБ“ ЕООД** за I-ва обособена позиция е изготвено съгласно Техническата спецификация и изискванията на Възложителя и комисията го допуска до оценяване.

**X. На 27.11.2017 г., комисията пристъпи към оценка на офертите:**

 **X.1.** При разглеждане на ценовото предложение на **„АРТЕК - 92“ ООД,** комисията установи следното:

* **За I-ва обособена позиция:** „Доставка на чаршафи и спално бельо“

Участникът предлага да изпълни поръчката, при следните параметри:

**1.** Обща стойност за изпълнение на поръчката – **54 300,15 лв. без ДДС**;

**2.** Срок за изпълнеие – **43 (четиридисет и три) дни.**

* **За II-ра обособена позиция:** „Доставка на хавлиени кърпи и халати за баня“

Участникът предлага да изпълни поръчката, при следните параметри:

**1.** Обща стойност за изпълнение на поръчката – **52 699,95 лв. без ДДС**;

**2.** Срок за изпълнеие – **43 (четиридисет и три) дни.**

**X.2.** При разглеждане на ценовото предложение на **„СВЕЖЕН“ ЕООД,** комисията установи следното:

* **За I-ва обособена позиция:** „Доставка на чаршафи и спално бельо“

Участникът предлага да изпълни поръчката, при следните параметри:

**1.** Обща стойност за изпълнение на поръчката – **45 347,00 лв. без ДДС**;

**2.** Срок за изпълнеие – **54 (петдесет и четири) дни.**

 **X.3.** При разглеждане на ценовото предложение на **„ПЕРУН ККБ“ ЕООД,** комисията установи следното:

* **За I-ва обособена позиция:** „Доставка на чаршафи и спално бельо“

Участникът предлага да изпълни поръчката, при следните параметри:

**1.** Обща стойност за изпълнение на поръчката – **50 561,00 лв. без ДДС**;

**2.** Срок за изпълнеие – **10 (десет) дни.**

 **X.4.Оценка за I-ва обособена позиция:** „Доставка на чаршафи и спално бельо“ на **„АРТЕК - 92“ ООД:**

**Показател 1 – П1 – Ценово предложение, с максимален брой точки – 100.**

**П1 = (Цmin / Цi) х 100 = .......... (брой точки)**

**- Цi** е предложената обща цена в лева, без ДДС, съгласно Ценовото предложение на съответния участник.

**- Цmin** е минималната предложена обща цена в лева, без ДДС, съгласно Ценовите предложения на всички участници.

**П1 =( 45 347,00 /54 300,15)х100=83,51 т.**

**Показател 2 – П2 – срок за изпълнеие, с максимален брой точки – 100.**

**П2 = (Сmin / Сi) х 100 = .......... (брой точки)**

**- Сi** е предложеният срок за изпълнение, съгласно Техническото предложение на съответния участник.

**- Сmin** е най-късия предложен срок за изпълнение, съгласно Техническите предложения на всички участници.

**П2 =( 10 /43)х100=23,26 т.**

**КО = П1х80 % +** **П2х20 %**

**КО =66,81+4,65= 71,46 т.**

**XIII. 5. Оценка за II-ра обособена позиция:** „Доставка на хавлиени кърпи и

халати за баня“ на **„АРТЕК - 92“ ООД:**

**П1 =( 54 300,15/54 300,15)х100=100 т.**

**П2 =( 43 /43)х100=100 т.**

**КО = П1х 80 % +** **П2х 20 %**

**КО =82+20=100 т.**

**XIII.6.Оценка за I-ва обособена позиция:** „Доставка на хавлиени кърпи и халати за баня“ на **„СВЕЖЕН“ ЕООД:**

**П1 =( 45 347,00/45 347,00)х100=100 т.**

**П2 =( 10 /54)х100=18,52 т.**

**КО = П1х 80 % +** **П2х 20 %**

**КО =80+3,70=83,70 т.**

**XIII.7. Оценка за I-ва обособена позиция:** „Доставка на хавлиени кърпи и халати за баня“ на **„ПЕРУН ККБ“ ЕООД:**

**П1 =( 45 347,00/50 561,00)х100=89,69 т.**

**П2 =( 10/10)х100=10т.КО = П1х80 % +** **П2х20 %**

**КО =71,75+10=81,75 т.**

**XIV. След извършване на горните действия, комисията пристъпи към класиране на офертите и предложение за сключване на договор с класираните на първо място участници, както следва:**

**По обособена позиция № I:** „Доставка на чаршафи и спално бельо“:

**1-во място:**

**„СВЕЖЕН“ ЕООД** - с получена комплексна оценка 83,70 точки.

**2-ро място:**

**ПЕРУН ККБ“ ЕООД** – с получена комплексна оценка – 81,75 точки.

**3-то място:**

**„АРТЕК - 92“ ООД** – с получена комплексна оценка – 71,46 точки.

**По обособена позиция № II:** „Доставка на хавлиени кърпи и халати“:

**1-во място:**

**„АРТЕК - 92“ ООД** – с получена комплексна оценка - 100 точки.

Комисията, определена да получи, разгледа и оцени офертите, събрани чрез публикуване на Обява за възлагане на обществена поръчка с предмет: **„Закупуване и доставка на чаршафи, спално бельо, хавлиени кърпи и халати за баня за нуждите на ИА „Военни клубове и военно-почивно дело“ по две обособени позиции“**, предлага за изпълнител на обществената поръчка:

**По** **обособена позиция № 1:** „Доставка на чаршафи и спално бельо“ - класираният на първо място участник –„СВЕЖЕН“ ЕООД с подадена оферта с вх. № 14497/07.11.2017 г., получил най-висока комплексна оценка –83,70 точки.

**По обособена позиция №** 2: „Доставка на хавлиени кърпи и халати за баня“ - класираният на първо място участник – „АРТЕК - 92“ ООД с подадена оферта с вх. №14484/207.11.2017 получил най-висока комплексна оценка 100 точки.

Комисията проведе 3 (три) заседания - на 08.11.2017 г., 20.11.2017 г. и 27.11.2017 г. за разглеждане и оценка на получените оферти.

За работата си комисията състави и подписа настоящия протокол в 1 (един) оригинален екземпляр.

Комисията предаде на Възложителя настоящия протокол, заедно с цялата документация по разглежданата процедура

 **Председател:**

 Калина Борисова ............../п/.................

 **Членове:**

 1.Снежана Караиванова......../п/.....................

 2.Ирина Колева.........../п/...................